**Fugari din Rai**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O lume plină de magie, un colț de univers,

E-un început de poezie, e primul Său vers

E prima Sa baladă, un cântec de iubire,

E prima încercare din lunga convorbire.

Ce ne arată sincer, frumos și-original

Cum dintru început și până la final

Noi tot copii vom fi, mici răzvrătiți, ștrengari

Din Rai ce-am evadat, inconștienți fugari

Adu-ne, Doamne, înapoi, pe vechiul nostru drum,

Învață-ne să nu mai facem din viața noastră scrum

Și cu iubire și nădejde să mergem mai departe

Iar sufletele noastre reci să nu mai fie moarte.

Să-avem din nou adânc în noi fructul neprihănirii

Și să-nțelegem în sfârșit cărările iubirii

Să ierți cum ai făcut mereu și să ne speli păcatul

Recunoscând în veci și-n pururi că tu ești PreaÎnaltul.